Jordan Grand Prix

**Jordan ''Grand Prix*** (parasti saukta par *'Jordan**, latviski tiek izrunāta kā **Džordan Gran Prī**) bija [[Formula 1]] autosacīkšu komanda, kuru dibināja īrs [[Edijs Džordans]]. F1 ''Jordan'' piedalījās no [[1991. gada F1 sezona|1991.]] līdz [[2005. gada F1 sezona|2005. gadam]]. Tā ir vienīgā komanda no [[Īrija]]s, kura jebkad ir startējusi F1. Komanda bija pazīstama ar "[[rokenrols|rokenrolīgu]]" attieksmi, kas tai veidoja savdabīgu tēlu [[1990. gadi|1990. gadu]] Formula 1 sabiedrībā. Jordan ir viena no retajām komandām, kura visās sezonās ir izcīnījusi kaut vienu punktu.

2005. gadā ''Jordan Grand Prix'' tika pārdota investēšanas koncernam Midland, un tika izveidota komanda ar nosaukumu [[MF1 Racing]]. Tā, savukārt, gadu vēlāk tika pārdota nīderlandiešu autobūves uzņēmumam Spyker, kuri komandu pārsauca par [[Spyker F1]]. 2007. gada [[septembris|septembrī]] puse komandas tika pārdota indiešu miljardierim Vidžajam Maljam. Kopš [[2008. gada F1 sezona|2008. gada]] tā piedalās ar nosaukumu "[[Force India]]".

== Vēsture ==

=== Priekšvēsture ===
[[Edijs Džordans]] (komandas dibinātājs) [[1970. gadi|1970. gados]] īsu periodu pats bija sacīkšu braucējs. [[1980. gadi|1980. gados]] beigās viņš vadīja veiksmīgu [[Formula 3]] un [[Formula 3000]] komandu, kuras nosaukums bija "''Eddie Jordan Racing Team''". 1988. gadā tika [[Martins Donelijs]] kopvērtējumā ierindojās augstajā trešajā vietā. Veiksmīgi tosezon startēja arī viņa komandas biedrs [[Džonijs Herberts]], kuram pa spēkam bija uzvaras pirmajās divās sacīkstēs. 1989. gadā [[Žans Alezī]] izcīnīja F3000 titulu.

=== Debija F1 un pirmie gadi (1991—1996) ===
[[Attēls:Jordan_191_rain.png|thumb|175px|[[Mihaels Šūmahers]] testē Jordan 191 lietus apstākļos]]
[[Attēls:Jordan_diagramma.png|thumb|left|163px|Diagramma ar rezultātiem konstruktoru kausā gadu no gada]]
Jordan formulas pirmo reizi Formula 1 sacensībās piedalījas [[1991. gada F1 sezona|1991. gadā]]. Tās sākotnēji vadīja [[Andrea de Čezariss]] un [[Bertrāns Gašo]]. Lai gan de Čezariss piedalījās visās tās sezonas sacīkstēs, Gašo beidza braukt Jordan pēc [[Ungārijas GP]], jo starp sacīkstēm izraisīja incidentu (aplēja taksistu ar asaru gāzi un tika arestēts). Līdz sezonas beigām viņa vietā brauca [[Mihaels Šūmahers]], [[Robertu Morenu]] un [[Alesandro Zanardi]].

Otrajā sezonā komanda piedzīvoja pamatīgas izmaiņas: [[Cosworth|Ford]] dzinēju vietā tika lietoti [[Yamaha]] motori, un tika nomainīti piloti. Sezonu uzsāka un pabeidza [[Stefāno Modēna]] un [[Maurisiu Guželmins]]. Atšķirībā no punktiem bagātās 1991. gada sezonas, [[1992. gada F1 sezona|1992. gadā]] komanda izcīnīja tikai vienu punktu.

[[1993. gada F1 sezona|1993. gadā]] komanda lietoja [[Hart]] dzinējus. Pirmajā sacīkstē Jordan formulas vadīja [[Rubenšs Barikello]] un [[Ivans Kapelli]], tomēr jau pēc diviem posmiem par Barikello komandas biedru kļuva [[Tjerī Butsēns]], kurš šo vietu ieņēma lielāko daļu sezonas. Tās nobeigumā par otro pilotu kļuva arī [[Marko Apičella]], [[Emanuele Naspeti]] un [[Edijs Ērvains]].

[[1994. gada F1 sezona|1994. gadā]] komanda turpināja lietot Hart dzinējus un paturēja darbā Barikello un Ērvainu. Tiesa gan, pēdējais tika diskvalificēts uz trim sacīkstēm, tāpēc tajā laikā viņa vietā brauca [[Aguri Sudzuki]] un [[Andrea de Čezariss]]. Sezona kopumā bija ļoti veiksmīga — atkārtota labākā vieta konstruktoru kausa ieskaitē, visvairāk punktu sezonā tās vēsturē un pirmais pjedestāls.

[[1995. gada F1 sezona|1995. gadā]] komanda sāka lietot [[Peugeot]] dzinējus un atstāja abus pilotus savās vietās. [[Kanādas GP]] bija īpaši veiksmīgs, jo Barikello finišēja otrais, bet Ērvains — trešais.

[[1996. gada F1 sezona|1996. gadā]] komandu pameta Ērvains, jo viņš devās uz [[Scuderia Ferrari|Ferrari]]. Par Rubenša Barikello komandas biedru kļuva [[Martins Brandls]]. Lai arī piloti ne reizi nebija uz pjedestāla, viņi pārspēja iepriekšējā gada rezultātu.

=== Rezultātu uzlabošanās (1997—2000) ===
[[Attēls:Jordan_Peugeot_F1.jpg|121px|thumb|left|Jordan 197 muzeja apskatē.]]
[[Attēls:Eddie_Jordan_1996.jpg|135px|thumb|Komandas boss [[Edijs Džordans|Džordans]] sveic fanus.]]
[[1997. gada F1 sezona|1997. gadā]] komanda bija spiesta mainīt abus pilotus, jo Barikello devās uz jaunizveidoto [[Stewart Grand Prix|Stewart]], bet Brandls beidza karjeru. Par Jordan pilotiem kļuva tolaik divkārtējā pasaules čempiona [[Mihaels Šūmahers|Mihaela Šūmahera]] brālis [[Ralfs Šūmahers|Ralfs]] un pirms gada debitējušais itālis [[Džankarlo Fizikella]]. [[Argentīnas GP]] komanda gandrīz izcīnīja dubultuzvaru (turklāt, savā divsimtajā sacīkstē), tomēr pēc sadursmes Šūmahers atkrita uz trešo vietu, bet Fizikella izstājās. Fizikellam bija vēl viena laba iespēja uzvarēt Vācijā, tomēr tehniskās problēmas viņu atmeta uz vienpadsmito vietu. Sezona kopumā bija ļoti veiksmīga, un iezīmēja Jordan augšupejas sākumu.

[[1998. gada F1 sezona|1998. gadā]] Fizikellas vietā komanda sāka izmantot eksčempiona [[Deimons Hills|Deimona Hilla]] pakalpojumus. Komandas neapšaubāmi labākais sniegums tosezon bija lietainajā [[Beļģijas GP]], kad komanda izcīnīja dubultuzvaru. Tāpat kā citi notikumi trasē todien, tas bija liels pārsteigums.

[[1999. gada F1 sezona|1999. gadā]] R. Šūmahers devās uz [[Williams F1|Williams]], tāpēc par Hilla komandas biedru kļuva vācietis [[Heincs Haralds Frencens]]. Frencens spīdoši brauca visas sezonas gaitā un, pēc paša vārdiem, nekļuva par čempionu tikai tādēļ, ka izstājās Sanmarīno un Eiropā. Ar divām uzvarām un vēl četrām reizēm uz pjedestāla Frencens bija trešais kopvērtējumā tikai aiz [[Edijs Ērvains|Ērvaina]] un [[Mika Hekinens|Hekinena]]. Hills, savukārt, aizvadīja savu pēdējo sezonu, un retu reizi ieguva punktus. Konstruktoru kausā Jordan bija trešie ar 61 punktu. Hilla vietu aizņēma [[Jarno Trulli]].

[[2000. gada F1 sezona|2000. gadā]] komanda brauca vairāk vai mazāk atzīstami, tomēr pabāli salīdzinājumā ar 1999. gadu. Tā arī sāka lietot [[Honda F1|Honda]] dzinējus.

=== Rezultātu pasliktināšanās (2001—2004) ===
[[Attēls:Jordan_GP_2002.jpg|200px|thumb|left|[[Džankarlo Fizikella|Fizikella]] [[2002. gada F1 sezona|2002. gadā]].]]
[[2001. gada F1 sezona|2001. gadā]] Frencens un Trulli saglabāja savas vietas Jordan. Gada gaitā [[Rikārdu Zonta]] arī sēdās pie stūres, jo Frencens bija savainots pēc smagās avārijas [[Monako GP|Monako]]. Zonta vēlreiz bija izsaukts uz sacīksti [[Vācijas GP|Vācijā]], jo Frencenu atlaida no darba Jordan komandā. Jau pēc sacīkstes šī vieta tika iedota francūzim [[Žans Alezī|Žanam Alezī]], kurš aizvadīja savu pēdējo sezonu.

[[2002. gada F1 sezona|2002. gadā]] komanda nomainīja abus pilotus — tagad tajā brauca japāņu debitants [[Takuma Sato]] un itālis [[Džankarlo Fizikella]], kurš jau iepriekš brauca ar Jordan. Viņi abi izcēlās [[Malaizijas GP]], kad formulas sadūrās.

[[2003. gada F1 sezona|2003. gadā]] Sato tika nomainīts ar [[Ralfs Fērmans|Fērmanu]], turklāt tagad komanda lietoja [[Cosworth|Ford]] dzinējus. [[Džankarlo Fizikella]] uzvarēja [[Brazīlijas GP]], pārsteidzot visu F1 pasauli. Tiesa gan, viņa uzvaru atzina apmēram divas nedēļas pēc sacīkstes, jo sakarā ar tehnisku kļūmi tā sākumā tika piešķirta [[Kimi Reikenens|Reikenenam]]. [[Ralfs Fērmans]] tika savainots [[Ungārijas GP]] treniņos, tādēļ viņu divas sacīkstes aizvietoja ungārs [[Žolts Baumgartners]].

[[2004. gada F1 sezona|2004. gadā]] komanda nomainīja abus pilotus, un izmantoja vācieša [[Niks Heidfelds|Nika Heidfelda]] un itāļa [[Džordžo Pantano]] pakalpojumus. Pantano sponsoru maksātnespējas dēļ vairākas sacīkstes tika aizvietots ar [[Timo Gloks|Timo Gloku]]. No šīs trijotnes vienīgi Pantano neizcīnīja punktus.

=== Komandas pārdošana un pēdējā sezona (2005) ===
[[Attēls:Monteiro (Jordan) qualifying at USGP 2005.jpg|235px|thumb|[[Tiagu Monteiru|Monteiru]] kvalificējas [[ASV GP]].]]
: ''Vairāk lasiet rakstā [[MF1 Racing]].''
[[2005. gada F1 sezona|2005. gada]] sākumā tika paziņots par to, ka [[Midland]] koncerns nopērk Jordan komandu, tomēr pirmo sezonu atstās Jordan vārdu. Dzeltenās formulas vadīja portugālis [[Tiagu Monteiru]] un indietis [[Narains Kartikejans]]. Viņi abi debitēja F1. Komandas labākais rezultāts bija 3. (Monteiro) un 4. (Kartikejans) vieta skandalozajā [[ASV GP]]. Pēdējā sacīkstē finišēja tikai portugālis, viņš bija vienpadsmitais. Kartikejans piedzīvoja smagu avāriju un izstājās.

2006. gadā MF1, Jordan pēctecis, tika pārdots nīderlandiešu uzņēmumam [[Spyker]]. Tika izveidota komanda [[Spyker F1]], kura F1 piedalās kopš [[2007. gada F1 sezona|2007. gada]]. 2007. gada nogalē puse Spyker komandas tika pārdota indiešu miljardierim [[Vidžajs Malja|Vidžajam Maljam]], kurš komandu pārsauca par "[[Force India]]". Džordanam joprojām pieder īpašumi ap komandas bāzi Silverstonā, no kuriem viņš vēlas atbrīvoties. Tā kā Force India atteicās tos nopirkt, Džordans bloķēja komandas pieeju fabrikai, uz piebraucamā ceļa (kas arī pieder viņam) izgāžot kravu betona.

2006. gadā [[FIA|Starptautiskā Automobiļu Federācija]] paziņoja, ka tiks rīkots konkurss uz 12. komandas vietu [[2008. gada F1 sezona|2008. gada F1 sezonā]]. Lai gan vietu ieguva [[Prodrive F1]], vēlāk tika paziņots, ka starp citiem kandidātiem bija arī [[Edijs Džordans]], kurš vēlējās atjaunot Jordan Grand Prix komandu.

== Sponsori ==
Pirmajā Jordan sezonā komandas galvenais sponsors bija citronlaima dzēriens [[7Up]]. No 1992. līdz 1994. gadam komandas spēkratus rotāja dienvidāfrikāņu ķīmijas, dabasgāzes un naftas kompānijas [[Sasol]] logotips, savukārt 1995. gadā par reklāmu uz ''Jordan'' formulām maksāja Francijas naftas uzņēmums ''[[TotalEnergies|Total]]''. No 1996. līdz 2005. gadam Jordan galvenais sponsors bija cigarešu marka [[Benson & Hedges]]. Izņēmums bija vienīgi 2002. gads, kad [[DHL]] kļuva par tādu. Sacīkstēs, kurās tabakas reklāma bija aizliegta, komanda lietoja dažādus uzrakstus, kas asociējas ar kompānijas nosaukumu (atšķirībā no lielas daļas citu komandu, kuras vienkārši aizkrāsoja uzrakstus). Pirmajos gados, kad komandas talismans bija čūska Šņāčošais Sids () formulas rotāja uzraksts "Bitten Hisses" (Sadzeltie Šņācieni), tad "Buzzin Hornets" (Dūcošie Sirseņi), kamēr talismans bija vārdā nenosaukts sirsenis, "Bitten Heroes" (Sakostie Varoņi) vienu sacīksti pēc [[2001. gada 11. septembra uzbrukums ASV|2001. gada 11. septembra uzbrukumiem ASV]] un, visbeidzot, "Be On Edge" (Esi Uz Robežas), kad vienkārši tika izdzēsti burti no uzraksta "**BE**NS**ON**&H**EDGE**S". Karikatūrās dažkārt tika izķēmoti šie uzraksti.

2003. gada jūnijā Jordan iesūdzēja mobilo telefonu sakaru kompāniju [[Vodafone]] tiesā, mēģinot piedzīt 150 miljonus [[sterliņa mārciņa|GBP]], apgalvojot, ka kompānija mutiski sarunāja trīs gadu sponsorēšanas līgumu, tomēr vēlāk to parakstīja ar [[Scuderia Ferrari|Ferrari]]. Divus mēnešus vēlāk Jordan atsauca šo lietu un piekrita samaksāt Vodafone tēriņus šajā lietā. No šī finansiālā trieciena komanda neatguvās. Tiesnesis ļoti kritizēja Ediju Džordanu, apgalvojot, ka sūdzība bija "bez pamatojuma un nepatiesa".

== Formula 1 rezultāti ==
Rezultāti **treknrakstā''' nozīmē, ka pilots izcīnīja pirmo starta vietu. Valstu apzīmēšanai izmantoti ISO 3166-1 alpha-3 kodi.

## Atsauces

## Ārējās saites

* Force India mājaslapa